ኢትዮጵያ የውብ ባህላዊ፣ ታሪካዊ እንዲሁም እምቅ ተፈጥሯዊ ሀብት ባለቤት እንደሆነች በተለያየ አጋጣሚ ይገለፃል። ተቆጥረው የማያልቁት ሀብቶቿ በተለያየ አጋጣሚ የሚዘረዝሩ እና አድናቆታቸውን የሚቸሩ መዛግበት፣ የተፈጥሮ ሀብት ምርምሮች እና የባህል አጥኒዎች በስፋት ቢኖሩም በአመርቂ ሁኔታ አገሪቷ ከነዚህ እምቅ ሀብቶች ተጠቃሚ መሆን እንዳልቻለች የዘርፉ ባለሙያዎች ይገልፃሉ። በተገቢው ሁኔታ በማልማት፣ በመጠበቅ ለቀጣይ ትውልድ ከማስተላለፍ ባሻገር አገሪቷን የቱሪስት መዳረሻ እንድትሆን የማድረጉ ጥረትም በቂ አለመሆኑ ይነገራል። ለዚህም ይመስላል ዳውሮን የመሰሉ ድንቅ ስፍራዎች እንደ ቀልድ ልዩ ትኩረት ሳይደረግባቸው እስካሁን ድረስ የቆዩት።